Бр. 1.Ст 83/2021

На основу члана 27. став 5. и члана 135. став 2. Закона о стечају ("Сл. Гласник РС", бр. 104/2009, 99/2011 - др. закон, 71/2012 – одлука УС, 83/2014, 113/2017,  44/2018 и 95/18), као и  Националног стандарда о начину и поступку уновчења имовине стечајног дужника - Национални стандард број 5. („Сл. Гл. РС“ бр. 62/2018) , Драган Рађеновић,  стечајни управник стечајног дужника:  

ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
за
вршење услуга процене вредности целокупне имовине, имовинских целина  стечајног дужника као и стечајног дужника као правног лица 
 
Позивају се сва заинтересована стручна, правна и физичка лица да доставе понуде за процену тржишне вредности стечајног дужника као правног лица и процену тржишне вредности делова имовине стечајног дужника, ВОЈВОДИНАШПЕД АД НОВИ САД – У СТЕЧАЈУ, Индустријска бб, мб 08041784, пиб 101696406,  Нови Сад.

Процена треба да обухвати тржишну вредност стечајног дужника као правног лица, да искаже тржишне вредности појединачних делова имовине, као и сврсисходност продаје стечајног дужника као правног лица или функционалних целина.
 
Задатак проценитеља је да :

а) Изврши процену вредности целокупне  имовине и имовинских целина  стечајног дужника, а  која се састоји од непокретности, покретне имовине, канцеларијске опреме и намештаја,  опреме за обављање делатности. Имовина се  састоји од следећих имовинских целина на подручју: 
1. Новог Сада : Опрема за обављање делатности и грађевински објекти укупне површине 7.815 м2, на парцели број 3364/3, укупне површине 29234 м2 уписаној у лн број 19458 ко Нови Сад 1. Две гараже укупне површине 26 м, на парцели број 4741/4 уписане у ЛН број 1432. КО Нови Сад 1. Опрема за обављање делатности, 4 пословна контејнера  4 виљушкара, 1 теретно возило, 1  путничко возило, алати, канцеларијски намештај, ИТ опрема.
2. Суботице: Пословни простор укупне површине 541,04 м2, на парцели број 6107, ЛН 20883, КО Суботица Доњи Град. 
3. Апатина: Пословни простор укупне површине 54,51 м2, на парцели број 6677, КО Апатин, 
4. Вршца: Пословни простор површине 122,04 м2, на парцели број 9709/3, ЛН 13515.
5. Прахова: потез „Влачег“: Пословни простор површине 39 м2, на парцели број 378/3 , ЛН 1582 КО Прахово.
6. Српске Црње: Зграда пословних услуга укупне површине 204 м2 на парцели број 1699/4, ЛН 2050 Српска Црња, земљиште у грађевинском подручју површине 18.172 м2, парцеле број 1700/7 и 1212/3,  ЛН 2050., КО Српска Црња. 
7. Панчева: Пословни простор површине 114,99 м2, на парцели број 5818/3, ЛН 15685 , КО Панчево. 
8.Сомбора: Пословни простор површине 177 м2, на парцели број 7232, ЛН 8627, КО Сомбор. Гаража површине 20 м2.
9. Бачке Паланке: Пословни простор површине 66,1 м2 на парцели број 3067, КО Бачка Паланка. 
10. Димитровграда – Градина : Пословни простор површине 32 м2, на парцели број 3159/12, ЛН 617, КО Димитровград.  
11 .Ниша: Пословни простор на Аеродрому , површине 20 м2 
12. Новог Кнежевца – Ђала: Пословни простор на граничном прелазу, површине 69 м2, парцела број 1127, ЛН 80276, КО Нови Кнежевац.
13. Богојева: Контејнер на граничном прелазу. 

б) Изврши процену целисходности продаје целокупне имовине или имовинске целине стечајног дужника или продаје стечајног дужника као правног лица у односу на продају појединачне имовине стечајног дужника. Наведеном проценом целисходности продаје ће се одредити одговарајући део купопродајне цене на којем  повериоци носиоци заложног права  имају право приоритетног намирења у складу са чланом 133.  Закона о стечају.

Понуде слати у затвореним ковертама препорученом поштом на адресу стечајног управника: ДРАГАН РАЂЕНОВИЋ – СТЕЧАЈНИ УПРАВНИК, МАКСИМА ГОРКОГ 17, 21000 НОВИ САД, са напоменом ПОНУДА ЗА ПРОЦЕНУ ВОЈВОДИНАШПЕД АД НОВИ САД – У СТЕЧАЈУ.

Понуде треба  доставити путем поште најкасније до 14:00 часова дана 05.07.2022. године (уторак).  Сваки понуђач може поднети једну понуду.

Сва лица која доставе понуду у понуди морају доставити: доказе да поседују лиценцу, овлашћења и квалификације за ову врсту посла (доказ да је понуђач или од њега ангажовано лице  са важећом лиценцом за процену вредности непокретности, вештак економско-финансијске струке, вештак за област машинска техника), да наведу конкретан износ у динарима, као цену за извршен посао и рок плаћања, референтну листу, период у коме ће извршити процену.

Отварање понуда извршиће стечајни управник дана 06.07.2022. године (среда) у 14 сати у присуству понуђача и о истом ће сачинити записник. Понуђачи који не буду присутни отварању понуда немају право на приговор на записник.  

Избор најповољнијег понуђача извршиће Одбор поверилаца у року од 8 дана од дана достављања записника стечајног управника, узимајући у обзир, осим финансијских услова, стручност, референце и брзину извођења као битне елементе за вршење адекватне процене. 

Одбор поверилаца ће извршити избор понуђача искључиво са листе достављених понуда. Сви учесници ће бити обавештени о избору најповољнијег понуђача. Са одабраним понуђачем ће бити склопљен Уговор о вршењу процене.

 У случају да одбор поверилаца не донесе одлуку у наведеном року, избор понуђача ће извршити стечајни управник.

Заинтересовани понуђачи, односно њихови овлашћени представници, могу добити детаљне информације за израду понуде са свим предвиђеним условима и подацима о имовини која је предмет процене на адреси стечајног управника Драган Рађеновић, Максима Горког 17, 21000 Нови Сад, или путем e-maila: centar@cfu.co.rs  уз претходну најаву телефоном на број 066 401 187, 021 3 100 102.

Напомена: само понуде достављене од стране проценитеља са лиценцом ће се узети у разматрање. Непрецизне понуде, понуде које садрже услов, понуде које се позивају на друге понуде, као и неуредне понуде неће се узимати у разматрање.

 	У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

Драган Рађеновић


